उज्जवल, उदय, माही व शिवानी ने जीते खिताब
राजा देवीसिंह बैडमिंटन हाॅल में चल रही छोटा भीम लिटिल चैंप राज्य स्तरीय सबजूनियर ओपन बैडमिंटन स्पर्धा का समापन हो गया। उज्जवल गोयल, उदय मुकाती, माही पंवार, शिवानी चौधरी ने छोटा भीम लिटिल चैंप का खिताब जीता। प्रियांशु राजावत को स्पर्धा का सर्वश्रेष्ठ खिलाड़ी चुना गया। समापन समारोह में स्पर्धा के विजेता व उपविजेता खिलाड़ियों को पुरस्कार वितरित किए गए। मुख्य अतिथि विधायक नीना वर्मा, कलेक्टर जयश्री कियावत, एसडीएम जितेंद्रसिंह चौहान, सीसीबी अध्यक्ष राजीव यादव, सीसीबी बैंक महाप्रबंधक मुकेश बार्चे थे। स्वागत राजीव जोशी, भूपेंद्रसिंह राजावत, सुंदर रायकवार, सन्नी रिन, कमल मामा, दिलीप जाट, मनोज शर्मा, अनिल लश्करी, सचिन शर्मा, हृदय मुकाती, अजय पंवार, दीपक बिड़कर, प्रदीप जोशी, बीडी मोदिया, विमल कावड़िया ने किया। अतिथियों द्वारा स्पर्धा के विजेता एवं उपविजेता खिलाड़ियों को शील्ड, प्रमाण-पत्र, टी-शर्ट, नकद राशि देकर पुरस्कृत किया। प्रशिक्षक सुधीर वर्मा का सम्मान किया। विधायक वर्मा ने संबोधित करते हुए कहा बैडमिंटन धार के हवा, पानी में घुल मिल गया है। यहां के खिलाड़ियों ने पांच साल में श्रेष्ठ प्रदर्शन कर धार का नाम बैडमिंटन में राष्ट्रीय एवं अंतर्राष्ट्रीय स्तर पर रोशन किया हैं। कलेक्टर ने कहा जो जीते हैं उसके लिए खुशी का दिन हैं, लेकिन जो नहींं जीते हैं वो मायूस न हो, अगली बार वह अच्छी मेहनत कर जीतने की कोशिश करे क्योंकि हार ही जीत का मंत्र हैं। स्पर्धा रिपोर्ट वाचन संस्था अध्यक्ष शरदचंद्र निगम ने किया।
स्पर्धा के परिणाम इस प्रकार रहे
अंडर 9 में बालक एकल वर्ग विजेता उज्जवल गोयल, उप विजेता नैवेद्य पांडे रहे। अंडर 9 में बालिका एकल वर्ग विजेता माही पंवार व उप विजेता परिधि बिडकर, अंडर 11 बालक एकल वर्ग विजेता उदय मुकाती व उप विजेता कुशाग्र पांडे, अंडर 11 बालक युगल वर्ग विजेता उदय मुकाती एवं आदर्श ठाकुर व उपविजेता कुशाग्र पांडे एवं तनिष्क देशपांडे, अंडर 11 बालिका एकलवर्ग विजेता शिवानी चौधरी व उपविजेता संजीवनी वर्मा, अंडर 13 बालक एकलवर्ग विजेता सिद्धार्थ राठौर व उपविजेता अवधेश जाट, अंडर 13 बालिका एकलवर्ग विजेता श्रृष्टि गुप्ता इंदौर व उपविजेता शिवानी चौधरी, अंडर 13 बालक युगल वर्ग विजेता सिद्धार्थ राठौर एवं अवधेश जाट व उपविजेता कबीर वर्मा एवं अनिकेत यादव, अंडर 13 बालिका युगल वर्ग लावण्या व सृष्टि गुप्ता इंदौर व उपविजेता मेहर व श्रीकरी रेड्डी इंदौर, अंडर 15 बालक एकलवर्ग विजेता प्रियांशु राजावत व उपविजेता अमित राठौर, अंडर 15 बालक युगल वर्ग विजेता अमित राठौर एवं तनय मुकाती व उपविजेता प्रियांशु राजावत, कुबेर वर्मा, अंडर 15 बालिका एकलवर्ग विजेता खुशी सेन व उपविजेता मुस्कान राठौर इंदौर, अंडर 17 बालक एकलवर्ग विजेता संजय ठाकुर व उपविजेता अमन रायकवार, अंडर 17 बालिका एकलवर्ग विजेता खुशी सेन व उपविजेता अमिशी जैन रहे। संचालन प्रवीण शर्मा ने किया।
छोटा भीम प्रतियोगिता के विजेता पुरस्कार के साथ।
mai_Deva hin_Deva hin_Deva awa_Deva bho_Deva